Diari Oficial de la Generalitat Valenciana


Sumari del DOGV 6803, del 25-06-2012 (2012/6260)

RESOLUCIÓ de 19 de juny de 2012, de la Subdirecció General de Personal Docent de la Conselleria d'Educació, Formació i Ocupació, per la qual es convoca el professorat dels nivells d'ensenyança no universitària per a l'acreditació en llengües estrangeres per a impartir àrees, àmbits, matèries o mòduls no lingüístics.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6803

Data del DOGV
:   25-06-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/6260


Data del document
:   19-06-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * personal docent
    * concurs administratiu

RESOLUCIÓ de 19 de juny de 2012, de la Subdirecció General de Personal Docent de la Conselleria d'Educació, Formació i Ocupació, per la qual es convoca el professorat dels nivells d'ensenyança no universitària per a l'acreditació en llengües estrangeres per a impartir àrees, àmbits, matèries o mòduls no lingüístics. [2012/6260]
En les societats actuals, caracteritzades per un alt grau d'interrelació, l'aprenentatge de diversos idiomes i, en conseqüència, la millora de la competència comunicativa de les persones, constituïx una ferramenta fonamental per a facilitar el desenvolupament d'una competència plurilingüe i pluricultural. I això contribuïx, així mateix, al desenvolupament d'actituds de tolerància, respecte i acceptació dels altres, que són pilars fonamentals en què s'assenta la convivència democràtica.
Igualment, la importància que té conéixer idiomes ha convertit el seu aprenentatge en un dels aprenentatges instrumentals bàsics. Estos aprenentatges són considerats com la base sobre la qual se sustenten altres més complexos, entenent-se, per tant, que la consecució d'estos serà més adequada i fonamentada quan aquells s'han adquirit d'una forma sòlida i estable. En suma, es consideren aprenentatges instrumentals bàsics aquells que fan possible l'accés a altres sabers. En este sentit, el coneixement d'idiomes estrangers es considera, cada vegada més, com un aprenentatge que facilita la mobilitat, el desenvolupament social, l'acostament a altres societats i cultures, que adquirixen consideració i respecte en la mesura que es coneixen, i l'establiment de relacions constructives amb els altres. Però també possibilita l'accés a coneixements i aprenentatges que, probablement, no podríem obtindre sense el domini d'una o diverses llengües estrangeres. En tot això residix el seu caràcter instrumental.
D'altra banda, la Llei Orgànica 2/2006, de 3 de maig, d'Educació, establix, en l'article 2, que un dels fins del sistema educatiu espanyol és la capacitació per a la comunicació en la llengua oficial i cooficial, si n'hi ha, i en una o més llengües estrangeres.
L'Orde de 5 d'octubre de 2009, de la Conselleria d'Educació, per la qual es regula el Pla de Formació Lingüisticotècnica en Llengües del Professorat no Universitari i l'obtenció de les titulacions administratives necessàries per a l'ús vehicular de les llengües en tots els nivells d'ensenyança no universitària, establix en l'article 16 que el Certificat de Capacitació en Anglés i en altres llengües estrangeres facultarà el professorat que l'obtinga per a impartir en la llengua estrangera corresponent les àrees no lingüístiques de tots els nivells no universitaris, sempre que estiga en possessió de les titulacions o condicions acadèmiques i administratives requerides per a impartir la docència en els esmentats nivells.
L'article 14 del Reial Decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents previstos en la Llei Orgànica 2/2006, de 3 de maig, d'Educació i altres procediments de provisió de places a cobrir per estos, establix que les administracions educatives, d'acord amb la seua planificació educativa, podran oferir places o llocs per a la cobertura dels quals es requerisquen requisits específics en la forma que es determinen en les corresponents normes procedimentals de les respectives convocatòries.
La disposició addicional quinta del Reial Decret 1834/2008, de 8 de novembre, pel qual es definixen les condicions de formació per a l'exercici de la docència en l'educació secundària obligatòria, el batxillerat, la formació professional i les ensenyances de règim especial i s'establixen les especialitats dels cossos docents d'ensenyança secundària, establix que les administracions educatives regularan els requisits de formació afegits que s'exigiran al professorat per a impartir en una llengua estrangera, una àrea o matèria diferent de llengua, en centres públics o privats els projectes educatius dels quals comporten un règim d'ensenyança bilingüe. Entre estos requisits haurà d'incloure's, a partir de l'any acadèmic 2010-2011, l'acreditació del domini de la llengua estrangera equivalent del nivell B2 del Marc Comú Europeu de Referència per a les Llengües.
Així mateix les disposicions addicionals segona i tercera del Reial Decret 1594/2011, de 4 de novembre, pel qual s'establixen les especialitats docents del cos de Mestres que exercisquen les seues funcions en les etapes d'Educació Infantil i d'Educació Primària regulades en la Llei Orgànica 2/2006, de 3 de maig, d'Educació, establixen que les administracions educatives regularan els requisits de formació afegits que s'exigiran al personal funcionari del cos de Mestres per a impartir en una llengua estrangera, una àrea diferent de la llengua, en centres els projectes educatius dels quals comporten un règim d'ensenyança plurilingüe. Estos requisits, a partir del curs acadèmic 2013-2014, comportaran, almenys, competències d'un nivell B2 del Marc Comú Europeu de Referència per a les Llengües, en la llengua estrangera corresponent.
Com a conseqüència d'això i de la posada en marxa de programes plurilingües en els diferents nivells educatius, és necessari garantir la futura cobertura de llocs amb professorat amb competència lingüística acreditada en l'idioma corresponent, i a este efecte és procedent convocar l'acreditació de la seua capacitació.
En la tramitació d'esta resolució s'ha complit el que preveu l'article 37 de la Llei 7/2007, de 12 d'abril, de l'Estatut Bàsic de l'Empleat Públic, i els articles 153 i següents de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.
D'acord amb el que preveu la disposició addicional sexta de la Llei Orgànica 2/2006, de 3 de maig, d'Educació, i de conformitat amb l'article tercer de la Resolució de 20 d'abril de 2012, de la Subsecretaria de la Conselleria d'Educació, Formació i Ocupació sobre delegació de competències en determinats òrgans de la Conselleria d'Educació, Formació i Ocupació, la Subdirecció General de Personal Docent resol:
Primer. Objecte i àmbit d'aplicació
1. La present resolució té com a objecte convocar els funcionaris de carrera, en pràctiques i interins dels cossos de Mestres, Catedràtics i Professors d'Ensenyança Secundària i de Professors Tècnics de Formació Professional, per a l'acreditació de la seua capacitació en anglés, francés, alemany i italià.
2. L'acreditació facultarà el professorat per a impartir àrees, àmbits, matèries o mòduls no lingüístics en els idiomes esmentats en els programes d'educació plurilingüe que es desenvolupen en l'etapa d'Educació Infantil, Educació Primària, Educació Secundària Obligatòria, Batxillerat i Formació Professional, en els centres públics dependents de la Generalitat Valenciana.
3. Així mateix, l'acreditació facultarà l'Administració educativa per a adjudicar destí definitiu en els procediments de provisió definitiva de llocs de treball als funcionaris de carrera quan els llocs de treball estiguen catalogats amb el perfil lingüístic corresponent, així com destí en comissió de servicis a funcionaris de carrera, destí provisional anual a funcionaris de carrera que no tinguen destí definitiu i destí provisional a funcionaris interins quan els llocs estiguen classificats amb el corresponent perfil lingüístic, amb els efectes previstos en l'apartat sext de la present resolució.
Segon. Destinataris i requisits de participació
1. Podran participar en esta convocatòria els funcionaris de carrera, en pràctiques, interins amb servicis i integrants de les borses de treball sense servicis, pertanyents als cossos de Mestres, Catedràtics i Professors d'Ensenyança Secundària i de Professors Tècnics de Formació Professional, dependents de la conselleria competent en matèria d'educació.
2. Per a l'obtenció de l'acreditació a què es referix la present convocatòria, el professorat participant haurà de reunir algun dels requisits que s'establixen en l'annex I de la present resolució.
3. No haurà de participar en esta convocatòria el personal docent dels cossos de Mestres, Catedràtics i Professors d'Ensenyança Secundària, de les especialitats d'idiomes moderns, que es consideren acreditats automàticament en l'idioma respectiu. No obstant això, per a impartir àrees, àmbits, matèries o mòduls no lingüístics en llengua estrangera hauran d'estar en possessió de l'especialitat o habilitació corresponent.
4. No haurà de participar en esta convocatòria el professorat que estiga en possessió del Certificat de Capacitació en Anglés i/o en altres llengües estrangeres regulat a l'empara de l'Orde de 5 d'octubre de 2009, de la Conselleria d'Educació, per la qual es regula el Pla de Formació Lingüisticotècnica en Llengües del Professorat no Universitari per a impartir en la llengua estrangera corresponent les àrees, àmbits, matèries o mòduls no lingüístics de tots els nivells no universitaris, per quant es consideren acreditats automàticament en l'idioma respectiu en els nivells B1 o B2, segons els casos.
Tercer. Sol·licituds i documentació
1. El professorat interessat haurà de presentar sol·licitud, d'acord amb el model que figura en l'annex II de la present resolució, a partir de l'endemà de la publicació en el Diari Oficial de la Comunitat Valenciana, estant permanentment obert el termini de presentació, a fi de facilitar l'acreditació en el moment en què s'obtinga el requisit habilitant pel professorat.
2. La sol·licitud es presentarà preferentment, junt amb els documents ressenyats en l'annex I de la present resolució, en el registre de la direcció territorial on estiguen destinats, excepte les sol·licituds dels interins que no estiguen ocupant lloc i integrants de les borses de treball sense servicis, que podran presentar-se en qualsevol de les direccions territorials.
Així mateix, els participants podran presentar la sol·licitud i l'oportuna documentació en qualsevol de les altres dependències a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En el cas que s'opte per presentar la sol·licitud davant d'una oficina de Correus, es farà en sobre obert, perquè la sol·licitud siga datada i segellada pel funcionari de Correus abans de ser certificada. Si no és així, no podrà considerar-se com a presentada en eixa data.
3. A la sol·licitud s'haurà d'adjuntar la documentació acreditativa del compliment dels requisits que s'arrepleguen en l'apartat segon d'esta resolució, si és el cas. La documentació haurà d'acreditar-se aportant fotocòpia compulsada dels originals o presentant originals i fotocòpies per a la seua compulsa.
Quart. Comissió d'Acreditació
1. L'acreditació dels candidats serà realitzada per una Comissió Permanent d'Acreditació per cada direcció territorial, formada pels membres següents:
- El director territorial o persona en qui delegue, que actuarà com a president.
- Dos funcionaris adscrits a la direcció territorial corresponent.
- Un inspector d'educació amb destí en la direcció territorial corresponent.
- Un funcionari adscrit a la secció de personal que actuarà com a secretari.
2. Són funcions de la Comissió d'Acreditació les següents:
a) Valorar el compliment dels requisits de participació que s'arrepleguen en l'apartat segon en relació amb l'annex I d'esta resolució, i per a això podrà sol·licitar als interessats la documentació que crega oportuna.
b) Sol·licitar els informes i assessorament que considere necessaris.
c) Realitzar, si és el cas, tràmits d'audiència de conformitat amb el que preveu l'article 84 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
d) Valorar la documentació presentada pels participants.
e) Resoldre els dubtes o discrepàncies que puguen sorgir en el desenvolupament del procés.
f) Resoldre les reclamacions que puguen produir-se.
j) Elevar la proposta de candidats aptes per a la seua acreditació.
Quint. Acreditació
1. Les comissions d'acreditació publicaran, dins dels quaranta dies naturals següents a la publicació de la present resolució en el DOCV, les llistes provisionals d'acreditacions d'aquelles instàncies presentades en els primers quinze dies naturals, en la pàgina web de la Conselleria d'Educació, Formació i Ocupació a fi que, en un termini de cinc dies hàbils des de l'endemà de la publicació, es puguen presentar les possibles reclamacions.
2. Una vegada resoltes les reclamacions, les comissions d'acreditació publicaran les llistes definitives d'acreditats i elevaran l'esmentada proposta a l'òrgan competent per a resoldre.
3. Periòdicament i, si és el cas, cada dia quinze dels mesos lectius, les comissions d'acreditació publicaran les llistes provisionals d'acreditacions corresponents al període anterior, seguint el procediment previst en els apartats anteriors.
4. L'acreditació serà resolta pel director territorial corresponent i publicada en la pàgina web de la Conselleria d'Educació, Formació i Ocupació , podent els interessats descarregar des del dit enllaç el certificat individual corresponent a l'acreditació aconseguida.
Sext. Efectes
1. L'acreditació obtinguda per mitjà de la present convocatòria produirà efectes en els procediments de provisió de llocs de treball de centres amb programes plurilingües i en particular en el concurs general de trasllats i els procediments autonòmics de provisió definitiva de llocs d'acord amb els requisits de capacitació exigibles en cada cas.
2. L'adjudicació de destins provisionals i/o en règim d'interinitat dels llocs classificats amb el perfil lingüístic es realitzarà amb caràcter obligatori, seguint els criteris establits amb caràcter general per a la provisió de llocs d'entre aquells candidats que reunisquen els requisits per a això com a conseqüència de l'acreditació.
3. L'adjudicació de destins en règim d'interinitat per a cobrir les substitucions o llicències dels llocs de treball docent que impartisquen àrees, àmbits, matèries o mòduls no lingüístics en un idioma estranger seran de petició voluntària però d'acceptació obligatòria si han sigut sol·licitats pels docents que compten amb l'acreditació corresponent. No obstant això, en el supòsit que la plaça no siga triada voluntàriament per cap aspirant, s'adjudicarà d'ofici i la seua acceptació serà obligatòria atenent l'orde de prelació existent en la corresponent borsa i la referència provincial triada pels aspirants. Els llocs que no hagen sigut sol·licitats en les seues peticions voluntàries per cap participant, seran adjudicats en orde invers en la respectiva borsa de treball a aquell participant que estiga obligat per la seua referència provincial.
4. L'acreditació que es puga atorgar als funcionaris en pràctiques quedarà supeditada, en tot cas, a la superació de la fase de pràctiques.
DISPOSICIONS TRANSITÒRIES
Primera
De conformitat amb el que establixen les disposicions addicionals segona i tercera del Reial Decret 1594/2011, de 4 de novembre, pel qual s'establixen les especialitats docents del cos de Mestres que exercisquen les seues funcions en les etapes d'Educació Infantil i d'Educació Primària regulades en la Llei Orgànica 2/2006, de 3 de maig, d'Educació, els funcionaris del cos de Mestres especialistes en Educació Infantil i Primària podran acreditar-se en llengua anglesa, amb efectes exclusius durant el curs escolar 2012-2013, amb algun dels requisits que s'establixen en l'annex III de la present resolució.
Segona
Els funcionaris de carrera del cos de Mestres, interins amb servicis i integrants de les borses de treball sense servicis del cos de Mestres, que posseïsquen el Certificat de Capacitació en Anglés i/o en altres llengües estrangeres regulat a l'empara de l'Orde de 5 d'octubre de 2009, de la Conselleria d'Educació, per la qual es regula el Pla de Formació Lingüisticotècnica en Llengües del Professorat no Universitari, hauran d'acreditar el domini de la llengua estrangera equivalent al nivell B2 del Marc Comú Europeu de Referència per a les Llengües, d'acord amb el que preveu la present convocatòria, per a seguir acreditats amb efectes a partir de l'1 de setembre de 2013. En cas contrari perdrà l'acreditació per a la impartició en la llengua estrangera corresponent de les àrees i matèries no lingüístiques dels nivells no universitaris en la data.
Contra la present resolució, que esgota la via administrativa, es podrà interposar, sense perjuí de qualsevol altre que s'estime procedent, un recurs potestatiu de reposició davant de l'òrgan competent en matèria de personal docent de la conselleria competent en matèria d'educació en el termini d'un mes a comptar de l'endemà de la seua publicació, de conformitat amb el que preveuen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé directament un recurs contenciós administratiu en el termini de dos mesos, a comptar de l'endemà de la seua publicació, davant del jutjat contenciós administratiu en la circumscripció del qual tinguen el seu domicili o, alternativament, davant del jutjat contenciós administratiu de València, d'acord amb el que preveu els articles 8.2, 14.2, 25.1 i 46.1 de la Llei 29/98, de 13 de juliol, Reguladora de la Jurisdicció Contenciosa Administrativa.
València, 19 de juny de 2012.- El subdirector general de Personal Docent, p. d. (Resolució de 20 d'abril de 2012, DOCV de 27 d'abril): Jesús Carbonell Aguilar.
ANNEX II
Certificats i diplomes que acrediten la competència en llengües estrangeres

A més amb independència de quan s'haja obtingut:
1. Llicenciatura o grau en Filologia Anglesa
2. Llicenciatura o grau en Traducció i Interpretació en Llengua Anglesa
3. Diplomat o diplomada en Magisteri - especialitat de llengua estrangera: anglés
4. Certificat de nivell avançat o equivalent de les Escoles Oficials d'Idiomes

A més amb independència de quan s'haja obtingut:
1. Llicenciatura o grau en Filologia Francesa
2. Llicenciatura o grau en Traducció i Interpretació en Llengua Francesa
3. Diplomatura en Magisteri - especialitat de llengua estrangera: francés
4. Certificat de nivell avançat o equivalent de les Escoles Oficials d'Idiomes

A més amb independència de quan s'haja obtingut:
1. Llicenciatura o grau en Filologia Alemanya
2. Llicenciatura o grau en Traducció i Interpretació en Llengua Alemanya
3. Certificat de nivell avançat o equivalent de les Escoles Oficials d'Idiomes

A més amb independència de quan s'haja obtingut:
1. Llicenciatura o grau en Filologia Italiana
2. Llicenciat o graduat en Traducció i Interpretació en Llengua Italiana
3. Certificat de nivell avançat o equivalent de les Escoles Oficials d'Idiomes
\* \* \* \* \* \* \* \* \* \* \* \*
ANEXO I
Certificados y diplomas que acreditan la competencia en lenguas extranjeras

Además con independencia de cuándo se haya obtenido:
1. Licenciatura o grado en Filología Inglesa
2. Licenciatura o grado en Traducción e Interpretación en Lengua Inglesa
3. Diplomado o diplomada en Magisterio - especialidad de lengua extranjera: inglés
4. Certificado de nivel avanzado o equivalente de las Escuelas Oficiales de Idiomas

Además con independencia de cuándo se haya obtenido:
1. Licenciatura o grado en Filología Francesa
2. Licenciatura o grado en Traducción e Interpretación en Lengua Francesa
3. Diplomatura en Magisterio - especialidad de lengua extranjera: francés
4. Certificado de nivel avanzado o equivalente de las Escuelas Oficiales de Idiomas

Además con independencia de cuándo se haya obtenido:
1. Licenciatura o grado en Filología Alemana
2. Licenciatura o grado en Traducción e Interpretación en Lengua Alemana
3. Certificado de nivel avanzado o equivalente de las Escuelas Oficiales de Idiomas

Además con independencia de cuándo se haya obtenido:
1. Licenciatura o grado en Filología Italiana
2. Licenciado o graduado en Traducción e Interpretación en Lengua Italiana
3. Certificado de nivel avanzado o equivalente de las Escuelas Oficiales de IdiomasANNEX III
a) Especialista o habilitat en anglés.
b) Tindre superats, almenys, tres cursos de la llicenciatura en Filologia anglesa i/o Traducció i Interpretació.
c) Certificat elemental expedit per les escoles oficials de idiomes o certificat del Nivell Intermedi de les mateixes.
d) Certificat del Nivell B1 d'una institució reconeguda al efecte:
CAMBRIDGE UNIVERSITY
- PET (Preliminary English Test)
- BEC Preliminary (Bussines English Certificate)
CAMBRIDGE UNIVERSITY, BRITISH COUNCIL i IDP IELTS AUSTRALIA
- IELTS de 4 a 5 punts (International English Language Testing System)
TRINITY COLLEGE
- ISE I (Integrated Skills Examinations)
EDUCATIONAL TESTING SERVICE (ETS)
- TOEFL iBT de 57 a 86 punts (Test of English as a Foreign Language)
- TOEIC de 550 a 785 punts (Test of English for International Communication)
PEARSON TEST OF ENGLISH (PTE)
- PTE General Level 2
THE EUROPEAN LANGUAGE CERTIFICATES (TELC)
TELC English B1